ຫຼາຍຄົນ ເສຍຊີວິດ ໃນຄວາມຮຸນແຮງ ໃກ້ໆນະຄອນຫຼວງ ບູຣຸນດີ​ 
ອົງການຂ່າວເອພີ ລາຍງານວ່າ​ ມີລົດຕຳຫຼວດ ແລະທະຫານ ແລ່ນລາດຕະເວນ ຢູ່ຕາມຖະໜົນຫົນທາງ ໃນນະຄອນຫຼວງ ບູຈຸມບູຣາ.
ສຽງປືນ ແລະສຽງລະເບີດໄດ້ດັງຂຶ້ນຢູ່ນອກນະຄອນຫຼວງບູຣຸນດີ ໃນຕອນເຊົ້າວັນສຸກມື້ນີ້ຫຼັງຈາກມີລາຍງານວ່າ ພວກຫົວຮຸນແຮງ ໄດ້ໂຈມຕີສະຖານທີ່ທາງທະຫານ 2 ແຫ່ງ ມີລາຍງານວ່າ ຫລາຍໆຄົນໄດ້ເສຍຊີວິດ ໃນການປະທະກັນລະ ຫວ່າງທະຫານແລະພວກບຸກໂຈມຕີ ແຕ່ເຖິງຢ່າງໃດກໍດີລາຍລະ ອຽດກ່ຽວກັບເລື້ອງນີ້ຍັງບໍ່ທັນເປັນທີ່ຈະແຈ້ງເທື່ອ ອົງການຂ່າວເອພີ ລາຍງານວ່າ ລົດຕຳຫຼວດແລະທະຫານ ພວມ ທຳການລາດຕະເວນຢູ່ຕາມຖະໜົນຫົນທາງ ໃນນະຄອນຫຼວງບູ ຈຸມບູຣາແລະກໍມີການວາງເຄື່ອງກີດຂວາງຕັນທາງເພື່ອບໍ່ໃຫ້ພົນ ລະເຮືອນໃຊ້ຖະໜົນຫົນທາງເຫລົ່ານີ້ ບູຣຸນດີໄດ້ຕົກຢູ່ໃນວິກິດການເມື່ອເດືອນເມສາຜ່ານມາເວລາປະທານາທິບໍດີໄດ້ປະກາດ ວ່າ ທ່ານຈະລົງແຂ່ງຂັນເອົາຕຳແໜ່ງ ເປັນສະໄໝທີ 3 ພວກຕິຕຽນກ່າວວ່າ ທ່ານໄດ້ລະ ເມີດລັດຖະທຳມະນູນ ທີ່ກຳນົດໃຫ້ປະທານາທິບໍດີ ດຳລົງຕຳແໜ່ງໄດ້ ບໍ່ກາຍ 2 ສະໄໝ ພ້ອມທັງຂໍ້ຕົກລົງທີ່ຍຸຕິສົງຄາມກາງເມືອງໃນບູຣຸນດີທີ່ໄດ້ດຳເນີນມາເປັນເວລາ 12 ປີ ອົງການສະຫະປະຊາຊາດກ່າວວ່າ ນັບແຕ່ນັ້ນມາວິກິດການໄດ້ເຮັດໃຫ້ມີຜູ້ເສຍຊີວິດໄປ ແລ້ວຫຼາຍກວ່າ 240 ຄົນ ແລະພາໃຫ້ຊາວບູຣຸນດີຫລາຍກວ່າ 200 ພັນຄົນພາກັນຫລົບ ໜີອອກຈາກປະເທດ ປະທານາທິບໍດີຖືກເລືອກໃຫ້ເຂົ້າຮັບຕຳແໜ່ງຕື່ມອີກ ເມື່ອເດືອນ ກໍລະກົດທີ່ຜ່ານມາ ໃນການເລືອກຕັ້ງທີ່ພັກຝ່າຍຄ້ານພາກັນບໍ່ເຂົ້າຮ່ວມ